Ego Reynaudus, dominus Buxerie, notum facio universis presentes littera[s] inspecturis, quod domina Petronilla, uxor domini Galteri de Mailliaco, in nostra presentia propterea constituta, laudavit et concessit venditionem et quictationem quas idem Galterus, vir suus, fecit domino Yvoni, abbati, et conventui nomine ecclesie sue Cluniacensis, de terris, pratis, pascuis, nemoribus, aquis et juribus aliis sicut continetur in litteris domini episcopi Masticonensis super eadem venditione et quitatione confectis, et juravit super sancta Dei evangelia contra dictam venditionem et quittationem ratione dotis vel alia nullo tempore venire per se vel per alium, nec volenti contravenire aliquatenus consentire. In cujus rei testimonium, ad petitionem predicte domine Petronille, presentibus litteris sigillum meum apposui. Datum anno Domini Mº CCº sexagesimo primo, mense octobris.